Diari Oficial de la Generalitat Valenciana


Sumari del DOGV 9767, del 16-01-2024 (2023/12308)

RESOLUCIÓ de 20 de desembre de 2023, de la directora de l'Institut Valencià d'Art Modern, per la qual es convoca procés de selecció per a l'ingrés com a personal fix en el lloc de treball de l'IVAM de naturalesa laboral número 28, tècnica o tècnic electrònics i de climatització, corresponent al torn de promoció interna de l'oferta d'ocupació pública de l'IVAM de 2021, convocatòria 4/2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9767

Data del DOGV
:   16-01-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/12091


Data del document
:   20-12-2023

Organisme emissor
:   Institut Valencià d'Art Modern, IVAM

Tipus de document
:   Resolució

Correcció d'errades

 Descriptors 

:   * Institut Valencià d'Art Modern, IVAM

RESOLUCIÓ de 20 de desembre de 2023, de la directora de l'Institut Valencià d'Art Modern, per la qual es convoca procés de selecció per a l'ingrés com a personal fix en el lloc de treball de l'IVAM de naturalesa laboral número 28, tècnica o tècnic electrònics i de climatització, corresponent al torn de promoció interna de l'oferta d'ocupació pública de l'IVAM de 2021, convocatòria 4/2024. [2023/12320]  
  
L'Institut Valencià d'Art Modern (d'ara en avant IVAM) és una entitat de dret públic de la Generalitat amb personalitat jurídica pròpia i amb autonomia econòmica i administrativa subjecta a l'ordenament jurídic privat per a la realització dels seus fins, entre els quals es troben el coneixement, el foment, la investigació i la difusió de l'art modern i contemporani.  
En el marc del desenvolupament i el compliment d'estos objectius i per a atendre les seues necessitats de personal, l'IVAM convoca procés de selecció per a l'ingrés com a personal fix en el lloc de treball de l'IVAM de naturalesa laboral núm. 28 tècnic/a electrònic i de climatització.  
El lloc de treball que es convoca correspon al torn de promoció interna de l'oferta d'ocupació pública de l'IVAM de l'any 2021 aprovada per Acord del Consell Rector de l'IVAM, de data 15 de desembre de 2021, autoritzada per la Direcció General de Pressupostos de la Conselleria d'Hisenda i Model Econòmic el 29 de desembre de 2021 i publicada en el Diari Oficial de la Generalitat Valenciana número 9317, de data 11 d'abril de 2022 (d'ara en avant DOGV), de conformitat amb l'article 36 de la Llei 4/2020, de 30 de desembre, de pressupostos de la Generalitat per a l'exercici 2021, i amb l'article 19 de la Llei 11/2020, de 30 de desembre, de pressupostos generals de l'Estat per a l'any 2021.  
  
Esta Resolució es dicta de conformitat amb el que es disposa en l'article huité, «Provisió de llocs de treball i oferta d'ocupació pública», del II Conveni col·lectiu del personal laboral al servei de l'Administració autonòmica, en l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, que disposa que l'execució de l'oferta d'ocupació pública, o instrument similar, s'haurà de desenvolupar dins del termini improrrogable de tres anys; la Llei 4/2021, de 16 d'abril, de la funció pública valenciana, i la Resolució de 27 d'abril de 2022, del conseller d'Hisenda i Model Econòmic, per la qual es dicten instruccions i es disposa la publicació del VI Acord de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a les ofertes d'ocupació pública i a les borses d'ocupació temporal, així com als processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en el sector públic instrumental de la Generalitat.  
Esta Resolució acomplix el que es disposa en l'article huité, «Promoció interna», del II Conveni col·lectiu del personal laboral al servei de l'Administració autonòmica: «El pas d'un grup de titulació inferior a un altre superior es farà amb les garanties d'igualtat, mèrit, capacitat i publicitat i revestirà la forma, amb caràcter general, de concurs oposició. Després de l'entrada en vigor d'este conveni, i amb la prèvia negociació en el marc de la CIVE, es duran a terme els processos de promoció interna separats dels de nou ingrés, llevat que s'acorde la promoció interna en convocatòria conjunta amb l'OOP», i al que es disposa en la Llei 4/2021, de 16 d'abril, de la funció pública valenciana, que en el seu article 136 establix: «El personal laboral tindrà dret a la promoció professional que es farà efectiva a través dels procediments previstos en el Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, o en els convenis col·lectius».  
La convocatòria actual té en compte el principi d'igualtat de tracte entre dones i hòmens pel que fa a l'accés a l'ocupació, d'acord amb l'article 14 de la Constitució Espanyola; el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'empleat públic, i la Llei orgànica 3/2007, de 22 de març, per a la igualtat efectiva de dones i hòmens.  
Esta convocatòria s'ha negociat en data 23 de juny de 2023 amb el Comité d'Empresa de l'IVAM i aprovada pel Consell Rector de l'IVAM en data 30 de juny de 2023.  
Igualment, el Consell Rector, el 30 de juny de 2023, ha acordat delegar la competència per a resoldre les controvèrsies que se susciten en relació amb este procés en el gerent de l'IVAM. Esta delegació de competències podrà ser revocada en qualsevol moment per l'òrgan delegant segons l'article 9.6 de la Llei 40/2015, d'1 d'octubre, de règim jurídic del sector públic.  
Sempre que es faça ús d'esta delegació de competències, s'haurà de fer constar expressament en la resolució o l'acte que s'adopte, i es consideraran dictades per l'òrgan delegant, de conformitat amb el que establix l'article 9 de la Llei 40/2015, d'1 d'octubre, de règim jurídic del sector públic.  
Esta convocatòria, a fi de facilitar l'accés a la informació, figurarà en la pàgina web de l'IVAM https://ivam.es/beques-i-convocatories/ i es desenvoluparà d'acord amb les bases següents.  
Per tant, i en virtut de les facultats que em conferix l'article 12. 2. c de la Llei 1/2018, de 9 de febrer, per la qual es crea l'Institut Valencià d'Art Modern, resolc:  
  
Primer  
Convocar procés de selecció per a l'ingrés com a personal fix en el lloc de treball de l'IVAM de naturalesa laboral núm. 28 tècnica/tècnic electrònic i de climatització, per torn de promoció interna i sistema de selecció de concurs oposició.  
  
Segon  
Publicar les bases que s'adjunten com a Annex d'esta Resolució, les quals regiran en esta convocatòria.  
  
Tercer  
Esta Resolució entrarà en vigor a partir de l'endemà de la seua publicació en el Diari Oficial de la Generalitat Valenciana.  
Contra esta Resolució, que posa fi a la via administrativa, la persona interessada podrà interposar directament, en el termini de dos mesos, demanda laboral davant del Jutjat Social de la ciutat de València, segons el que es disposa en el vigent article 69 de la Llei 36/2011, de 10 d'octubre, reguladora de la jurisdicció social, sense perjudici de qualsevol altre que s'estime competent.  
  
València, 20 de desembre de 2023.- La directora (p. s. R 06.07.2023): Nuria Enguita Mayo.  
  
  
  
Annex I  
Bases  
  
1. Objecte de la convocatòria  
Esta convocatòria té per objecte la selecció de personal fix, mitjançant el sistema de concurs oposició, per a cobrir el lloc de treball següent de naturalesa laboral de la relació de llocs de treball de l'IVAM pel torn de promoció interna:  
  
Lloc núm.: 28  
Denominació: tècnica/tècnic electrònic i de climatització  
Grup: C  
Nivell: 18  
Complement específic: E024  
Forma de provisió: concurs  
Naturalesa: laboral  
Adscripció orgànica: cap de Manteniment i Obres  
Localitat: València  
Requisits: Títol oficial de batxiller o títol de tècnic superior en electrònica/electricitat, o equivalent, o certificat de professionalitat de nivell 3 en la família professional corresponent. Proves d'accés a majors de 25 anys.  
Funcions: sota la supervisió del cap del departament  
Atés el seu nivell de formació professional, els treballs de manteniment de les instal·lacions de l'IVAM que encomane el cap de Manteniment i Obres relatius a electricitat i electrònica.  
Gestionar la coordinació tècnica, el bon estat i el funcionament adequat de les instal·lacions generals del museu.  
Preparar i tramitar les propostes corresponents de despesa.  
  
2. Naturalesa i duració del contracte  
El contracte serà de naturalesa laboral indefinit.  
  
3. Requisits per a concórrer  
3.1. Per a ser admesos a la realització del procés selectiu, els i les aspirants hauran de tindre en el dia de la fi del termini de presentació de sol·licituds, i mantindre's durant tot el procés selectiu fins al moment de la formalització del contracte de treball, a més dels exigits en la descripció del lloc en la base 1, els requisits següents:  
  
3.1.1. Tenen dret a participar els treballadors i treballadores fixos i fixes de l'IVAM, pertanyents al grup immediatament inferior al qual es convoca, que reunisquen els requisits exigits en la descripció dels llocs de treball objecte d'esta convocatòria.  
3.1.2. Tindre la nacionalitat espanyola o alguna altra que, segons el que es disposa en l'article 63 de la Llei 4/2021, de 16 d'abril, de la funció pública valenciana, permeta l'accés a l'ocupació pública.  
3.1.3. Haver complit setze anys i no excedir, si és el cas, l'edat màxima de jubilació forçosa o una altra que es puga establir per llei.  
  
3.1.4. Estar en possessió, o en condicions d'obtindre'ls, a la data de la fi del termini de presentació de sol·licituds, dels requisits que s'establixen en la base 1.  
Els i les aspirants amb titulacions acadèmiques o professionals obtingudes a l'estranger hauran d'acreditar que estan en possessió de la convalidació corresponent o de la credencial que acredite, si és el cas, l'homologació. Este requisit no serà aplicable als i les aspirants que hagen obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret comunitari.  
En el cas dels idiomes, per a acreditar l'equivalència amb els nivells del Marc Europeu de Referència i els títols acreditatius, caldrà ajustar-se al que es disposa en el Decret 61/2013, de 17 de maig, del Consell, pel qual s'establix un sistema de reconeixement de la competència en llengües estrangeres a la Comunitat Valenciana i es crea la Comissió d'Acreditació de Nivells de Competència en Llengua Estrangera.  
Coneixement del castellà. Els i les aspirants que no tinguen la nacionalitat espanyola i del seu origen no es desprenga el coneixement del castellà, l'hauran d'acreditar de la manera següent:  
- Certificat que acredite que s'ha cursat l'Educació Primària, Secundària o el Batxillerat a Espanya.  
- Diploma d'Espanyol que establix el Reial decret 1137/2002, de 31 d'octubre, pel qual es regulen diplomes d'espanyol com a llengua estrangera, o equivalent, o certificació acadèmica que acredite haver superat totes les proves dirigides a l'obtenció d'este diploma. El nivell exigit serà el C1.  
- Certificat d'aptitud en espanyol per a estrangers expedit per les escoles oficials d'idiomes.  
En cas que no pogueren procedir a l'acreditació, hauran de realitzar obligatòriament una prova de coneixement de l'espanyol, en la qual es comprovarà que tenen un nivell adequat de comprensió i expressió oral i escrita en esta llengua. El contingut d'esta prova s'ajustarà al que es disposa en el Reial decret 1137/2002, de 31 d'octubre, pel qual es regulen diplomes d'espanyol com a llengua estrangera. La prova es considerarà apta o no apta. La no superació d'esta prova implicarà que els i les aspirants no complixen el requisit exigit en la convocatòria.  
  
3.1.5. Tindre les capacitats i les aptituds físiques i psíquiques que siguen necessàries per a l'acompliment de les funcions o tasques corresponents.  
3.1.6. No haver sigut separada o separat, o haver-se revocat el seu nomenament com a personal funcionari interí, amb caràcter ferm mitjançant procediment disciplinari, de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualssevol funcions públiques o d'aquelles pròpies del cos, l'agrupació professional o l'escala objecte de la convocatòria. En el cas del personal laboral, no trobar-se inhabilitat per sentència ferma o a conseqüència d'haver sigut acomiadat disciplinàriament de manera procedent, per a exercir funcions similars a les pròpies de la categoria professional a la qual es pretén accedir. Quan es tracte de persones nacionals d'altres estats, no trobar-se inhabilitat, o en situació equivalent, ni haver sigut sotmés a sanció disciplinària, o equivalent, que impedisca en els mateixos termes en el seu estat l'accés a l'ocupació pública.  
3.1.7 L'aspirant seleccionat per a un lloc de treball que implique contacte habitual amb menors haurà de presentar, amb caràcter previ a la contractació, certificat negatiu del Registre Central de Delinqüents Sexuals, d'acord amb el que es disposa en la normativa vigent. En cas que el certificat siga positiu o no s'hi aporte, la contractació no es produirà.  
3.2. L'òrgan tècnic de selecció (d'ara en avant OTS) establirà, per als i les aspirants amb diversitat funcional que així ho sol·liciten, les adaptacions necessàries per a la realització de les proves. A este efecte, els i les aspirants hauran de formular en la sol·licitud de participació en este concurs oposició la petició corresponent al tipus de diversitat funcional: (F) física, (P) psíquica, (S) sensorial. Així mateix, podran sol·licitar les mesures d'adaptació que necessiten d'acord amb la classificació següent:  
1) Eliminació de barreres arquitectòniques i taula adaptada a la cadira de rodes.  
2) Ampliació del temps de duració de la prova.  
3) Augment de la grandària dels caràcters del qüestionari, per dificultat de visió.  
4) Necessitat d'intèrpret, a causa de sordesa.  
5) Sistema Braille d'escriptura, o ajuda d'una persona, per ser invident.  
6) Unes altres, especificant quines.  
L'OTS podrà, segons el seu criteri i en qualsevol moment del procediment, sol·licitar als qui així ho hagen comunicat l'acreditació de la condició de diversitat funcional mitjançant dictamen tècnic facultatiu emés per l'òrgan competent. En tot cas, i de manera independent, els qui siguen seleccionats hauran de presentar, al final del procés o en qualsevol altre moment del seu desenvolupament, si així se'ls requerix, certificat d'estar en possessió de la capacitat funcional necessària, tant física com psíquica o sensorial, per a exercir les tasques que corresponen al lloc objecte de la convocatòria corresponent.  
  
3.3. L'OTS podrà requerir a les persones aspirants que acrediten la veracitat dels requisits exigits per a participar-hi, així com de tots els documents que puguen aportar en este procés selectiu. Si els requisits no foren acreditats en el termini dels deu dies hàbils següents a la notificació del requeriment, la persona aspirant podrà quedar exclosa del procés selectiu.  
  
4. Proves selectives  
El procediment de selecció serà el de concurs oposició i constarà d'una fase d'oposició, de caràcter obligatori i eliminatori, i una fase de concurs, de caràcter obligatori.  
Només podran participar en la fase de concurs les persones admeses que hagen superat la fase d'oposició.  
La fase d'oposició representa el 60 % de la puntuació total del concurs oposició, mentre que la fase de concurs en representa el 40 %.  
  
4.1. Fase d'oposició:  
4.1.1 Únic exercici  
Consistirà a contestar per escrit un qüestionari de 80 preguntes, sobretot el temari recollit en l'annex I, amb quatre respostes alternatives, només una de les quals serà la correcta. No obstant això, hi haurà 5 preguntes de reserva per al supòsit de possibles anul·lacions d'estes preguntes.  
El temps de realització de l'examen serà determinat prèviament per l'OTS i en cap cas serà inferior a 60 segons per pregunta per a les 80 preguntes tipus test.  
La qualificació del primer exercici serà de 0 a 60 punts, i serà necessari obtindre un mínim de 30 punts per a superar-lo. El nivell de coneixements mínims exigit per a aconseguir els 30 punts en l'exercici serà el corresponent a contestar el 50 % de respostes correctes netes. Les contestacions errònies es valoraran negativament amb una penalització equivalent a un terç del valor de cada contestació correcta i les contestacions en blanc ni puntuen ni penalitzen. La fórmula de correcció serà la següent: respostes correctes netes = nre. d'encerts - (nre. d'errors/3). Una vegada establides les respostes correctes netes, es convertiran en puntuacions finals mitjançant una distribució proporcional.  
L'OTS garantirà que els i les aspirants puguen realitzar les proves selectives en qualsevol de les dos llengües oficials de la Comunitat Valenciana.  
4.2. Fase de concurs  
Només podran participar en la fase de concurs les persones admeses que hagen superat la fase d'oposició. Els mèrits al·legats per les persones participants s'hauran d'haver obtingut o computat fins a la data de la fi del termini de presentació de sol·licituds. La puntuació màxima en la fase de concurs constituirà el 40 % de la nota final d'accés al lloc, i es distribuirà de la manera següent:  
A) Experiència professional relacionada amb les funcions del lloc, amb un màxim de 25 punts:  
a. Serveis prestats en la mateixa entitat, a raó de 0,50 punts per mes complet de serveis.  
b. Serveis prestats en l'Administració de la Generalitat o altres ens del seu sector públic en la mateixa categoria professional o equivalent, a raó de 0,18 punts per mes complet de serveis.  
c. Serveis prestats en altres administracions públiques en la mateixa categoria professional o equivalent, a raó de 0,18 punts per mes complet de serveis.  
d. Serveis prestats en el mateix ens en categoria professional diferent, a raó de 0,12 punts per mes complet de serveis.  
L'experiència professional s'acreditarà d'acord amb els criteris següents:  
Per als serveis prestats en la mateixa entitat serà necessari aportar certificat de vida laboral i de l'òrgan competent de trajectòria laboral, funcions i classificació.  
Els treballs per a administracions públiques i entitats de dret públic s'acreditaran aportant certificat de vida laboral i de l'òrgan competent de trajectòria laboral, funcions i classificació.  
Pel que fa a la resta dels treballs per compte d'altri, s'hi haurà d'aportar certificat de vida laboral i certificat d'empresa, o contracte/s de treball, que preveja el temps treballat, la categoria laboral i una descripció de les funcions desenvolupades.  
En cap cas es valorarà l'experiència professional obtinguda en l'acompliment de llocs de treball reservats a personal eventual referits en l'article 12 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic.  
B) Mèrits acadèmics, idiomes i altres que no siguen requisits d'accés, amb un màxim de 15 punts:  
a) Valencià: un màxim de 3 punts. Només es tindrà en compte el coneixement de valencià de nivell superior a l'exigit com a requisit de participació.  
El coneixement del valencià s'acreditarà mitjançant la presentació d'estar en possessió del certificat corresponent expedit o homologat per la Junta Qualificadora de Coneixements de Valencià, conformement a l'escala següent:  
Nivell A1: 0,50 punts  
Nivell A2: 0,90 punts  
Nivell B1: 1,20 punts  
Nivell B2: 1,50 punts  
Nivell C1: 2 punts  
Nivell C2: 2,80 punts  
Llenguatge administratiu, llenguatge de mitjans de comunicació i correcció de textos: + 0,20 per certificat.  
b) Idiomes comunitaris diferents de la llengua espanyola: amb un màxim de 3 punts, a raó de 0,40 punts per títol oficial, de conformitat amb els nivells del Marc Europeu de Referència, expedits per la Universitat o l'Escola Oficial d'Idiomes. Només es puntuaran els nivells superiors a l'exigit, si és el cas com a requisit, a raó de 0,40 punts per nivell superior acreditat.  
c) Títols acadèmics oficials del mateix nivell o superior a l'exigit com a requisit de participació, excloent-ne este últim: 1 punt per cada titulació, amb un màxim de 3 punts.  
d) Altres titulacions relacionades amb les funcions del lloc diferents de les valorades en l'apartat anterior: 1 punt per cada titulació, amb un màxim d'1 punt.  
e) Cursos de formació i perfeccionament, rebuts o impartits, el contingut dels quals estiga relacionat amb les funcions del lloc, convocats i homologats per qualsevol centre o organisme públic de formació, amb un màxim de 3 punts, i segons l'escala següent:  
a) De 100 hores, o més: 1,5 punts.  
b) De 75 hores, o més: 1 punt.  
c) De 50 hores, o més: 0,70 punts.  
d) De 25 hores, o més: 0,50 punts.  
e) De 15 hores, o més: 0,20 punts.  
f) De menys de 15 hores: 0,005 punts per hora.  
En cap cas es puntuaran en este subapartat, ni en l'anterior, els cursos de valencià i d'idiomes, ni els cursos pertanyents a una carrera universitària, els cursos de doctorat i els dels diversos instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
  
f) Altres cursos de formació i perfeccionament, rebuts o impartits, el contingut dels quals estiga relacionat amb les funcions del lloc; fins a un màxim de 2 punts, i segons l'escala següent:  
a) De 75 hores, o més: 1 punt.  
b) De 50 hores, o més: 0,70 punts.  
c) De 25 hores, o més: 0,50 punts.  
d) De 15 hores, o més: 0,20 punts.  
e) De menys de 15 hores: 0,005 punts per hora.  
  
5. Puntuació final del concurs oposició  
Una vegada aconseguida la condició d'apte/apta en la fase d'oposició, l'OTS valorarà els mèrits mitjançant un barem disposat per ordre de la puntuació més alta obtinguda pels i les aspirants. Únicament es tindran en compte els mèrits al·legats, obtinguts i acreditats abans de concloure el termini de presentació de sol·licituds per a participar en este procés.  
  
6. Forma i termini de presentació de sol·licituds  
Els i les aspirants que concórreguen al procés hauran de presentar la seua sol·licitud en el Registre de l'IVAM (C/ Guillem de Castro 118. València 46585. Horari de 09.00 a 14.00 hores), a través de la seu electrònica de l'IVAM, https://seuelectronica.ivam.es/sta/CarpetaPublic/?APP\_CODE=STA&PAGE\_CODE=PTS2\_HOME&lang=CA, o per alguna de les formes previstes en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
La sol·licitud es presentarà segons el formulari que figura en l'annex II, i anirà acompanyada de fotocòpia de DNI i curriculum vitae segons el formulari de l'annex III.  
El termini per a la presentació de les sol·licituds serà de vint dies hàbils a comptar des de l'endemà de la publicació de la convocatòria en el Diari Oficial de la Generalitat Valenciana.  
La presentació de la sol·licitud implica l'acceptació d'estes bases.  
  
7. Òrgan tècnic de selecció  
Correspon a l'OTS l'execució dels processos selectius i l'avaluació de les proves i els mèrits de les persones aspirants, així com l'adopció de les mesures que siguen necessàries amb vista al desenvolupament correcte de les proves selectives.  
Les persones integrants de l'òrgan tècnic de selecció s'hauran d'abstindre i podran ser recusades pels i les aspirants quan concórreguen en elles circumstàncies de les previstes en els articles 23 i 24 de la Llei 40/2015, d'1 d'octubre, de règim jurídic del sector públic. Així mateix, s'hauran d'abstindre aquells membres que hagen fet tasques de preparació dels i les aspirants en els cinc anys anteriors a la publicació d'esta convocatòria.  
El funcionament de l'òrgan tècnic de selecció s'adaptarà al que establix la Llei 40/2015, d'1 d'octubre, de règim jurídic del sector públic, i altra normativa vigent.  
En tot cas, els membres dels òrgans col·legiats de selecció no podran haver fet tasques de preparació d'aspirants en els cinc anys anteriors a la publicació de la convocatòria corresponent.  
La relació nominal dels membres de l'OTS serà publicada amb una antelació mínima d'un mes a la data de començament de les proves, mitjançant resolució que es publicarà en el Diari Oficial de la Generalitat Valenciana.  
  
8. Desenvolupament de les proves selectives  
8.1. Amb la finalitat de reduir les càrregues administratives, els i les aspirants únicament presentaran la sol·licitud degudament omplida que s'adjunta en l'annex II, la fotocòpia del DNI i el curriculum vitae amb els mèrits, segons l'annex III.  
Una vegada acabat el termini de presentació de sol·licituds, amb la prèvia verificació que es reunixen els requisits exigits per al lloc, l'òrgan convocant dictarà resolució, que es publicarà en el Diari Oficial de la Generalitat Valenciana i en la web de l'IVAM, que contindrà la relació provisional de les persones que hi estan admeses i les que estan excloses de la realització de les proves.  
Les persones aspirants podran, en cas que hi haja error o exclusió, esmenar els defectes en què hagen incorregut en la seua sol·licitud, o realitzar les al·legacions que consideren convenients en el termini de deu dies hàbils comptats a partir del següent al de la publicació de la relació provisional de persones admeses i excloses, d'acord amb el que s'establix en l'article 68 de la Llei 39/2015, d'1 d'octubre, del procediment administratiu comú de les administracions públiques.  
Una vegada transcorregut el termini anterior, i una vegada vistes les al·legacions i esmenats els defectes, si és el cas, es dictarà resolució que elevarà a definitiva la llista de persones que hi estan admeses i estan excloses de la realització de les proves.  
Esta resolució es publicarà en Diari Oficial de la Generalitat Valenciana i en la web de l'IVAM, i establirà, així mateix, la data, l'hora i el lloc de realització de l'exercici, així com la composició de l'OTS. Esta resolució es publicarà amb una antelació mínima d'un mes a la data de celebració de l'únic exercici. En tot cas, l'exercici no es podrà fer en un termini que excedisca els tres mesos a comptar de la data de la publicació de la convocatòria en el Diari Oficial de la Generalitat Valenciana.  
  
L'ordre de crida de les persones admeses per a l'exercici serà per ordre alfabètic.  
8.2. Les persones admeses seran convocades per a la realització de l'exercici en crida única. Perdran el seu dret quan es personen en els llocs de celebració una vegada iniciades les proves o per la inassistència a estes proves, encara que siga per causes justificades.  
  
Quan es tracte de proves orals o altres de caràcter individual i successiu, l'OTS podrà apreciar les causes al·legades i admetre la persona aspirant, sempre que les proves no hagen finalitzat i esta admissió no menyscabe el principi d'igualtat amb la resta del personal.  
Així mateix, si alguna de les aspirants no poguera completar el procés selectiu a causa d'embaràs de risc o part, degudament acreditat, la seua situació quedarà condicionada a la fi i a la superació de les fases que hagen quedat ajornades, i no es podran demorar estes fases de manera que es menyscabe el dret de la resta de les persones aspirants a una resolució del procés ajustada a temps raonables, la qual cosa haurà de ser valorada per l'òrgan tècnic de selecció; en tot cas, la realització d'estes fases tindrà lloc abans de la publicació de la llista d'aspirants que han superat el procés selectiu. Idèntica previsió s'aplica a les víctimes de violència de gènere quan acrediten degudament que no poden assistir per motius de seguretat.  
  
Les persones aspirants hauran d'observar en tot moment les instruccions de l'OTS o del personal ajudant o assessor durant la celebració de les proves, perquè es desenvolupen de manera adequada. Qualsevol alteració en el desenvolupament normal de les proves per part d'una persona aspirant quedarà reflectida en l'acta corresponent, i podrà continuar esta persona aspirant el desenvolupament de l'exercici amb caràcter condicional fins que l'òrgan tècnic de selecció resolga sobre l'incident.  
Abans de l'inici de cada exercici, i sempre que s'estime convenient durant el seu desenvolupament, les persones membres de l'OTS, el personal ajudant o l'assessor comprovaran la identitat de les persones admeses mitjançant la presentació de DNI, NIE, passaport o permís de conduir emés a Espanya, i no seran vàlides a estos efectes les fotocòpies compulsades d'estos documents; així com, si és el cas, de l'exemplar per a les persones interessades de la sol·licitud d'admissió a les proves.  
8.3. En totes les proves, excepte les orals o les que incloguen lectura pública, l'OTS prendrà les mesures que siguen necessàries per a garantir l'anonimat en la valoració d'estes proves, i seran anul·lats tots aquells exercicis en els quals es continga alguna marca que puga identificar-ne l'autoria.  
  
9. Publicitat de les llistes  
9.1. En acabar l'exercici de la fase d'oposició, l'OTS publicarà en la pàgina web de l'IVAM la relació de persones que han superat la prova, amb expressió del seu nom, cognoms, document d'identitat anonimitzat i la puntuació obtinguda. S'entendrà que han superat la prova únicament els i les aspirants que hagen obtingut la puntuació mínima exigida.  
  
Els i les aspirants que no superen l'exercici quedaran exclosos del procés selectiu. Una vegada es facen públiques les llistes provisionals amb la qualificació de l'exercici, els i les aspirants disposaran d'un termini de 10 dies hàbils, comptats a partir de l'endemà de la publicació dels resultats en la web de l'IVAM, per a realitzar les al·legacions que consideren convenients.  
Una vegada transcorregut el termini de deu dies hàbils comptats a partir de l'endemà de la publicació dels resultats en la web de l'IVAM, i una vegada revisades les al·legacions per l'OTS, es procedirà a publicar les llistes amb les qualificacions definitives obtingudes pels i les aspirants que han superat l'exercici eliminatori.  
9.2. Els i les aspirants que superen la fase d'oposició hauran d'acreditar documentalment, presentant els títols i els certificats acreditatius per a acarar-los i compulsar-los, tant els requisits com els mèrits perquè l'OTS els valore, en un termini de cinc dies hàbils a comptar des de l'endemà de la publicació de les llistes amb les qualificacions definitives obtingudes en la web de l'IVAM.  
9.3. Una vegada realitzat el barem de mèrits per l'OTS, s'exposarà en el tauler d'anuncis de l'IVAM i en la pàgina web de l'IVAM, www.ivam.es, i s'establirà un termini de tres dies hàbils durant els quals els i les aspirants podran presentar escrit de disconformitat que haurà d'exposar els motius. L'OTS resoldrà les reclamacions que es presenten en el termini de cinc dies hàbils, després dels quals es publicarà el barem definitiu d'estos mèrits.  
9.4. La puntuació final del concurs oposició s'obtindrà sumant la puntuació obtinguda en les dos fases. Es configurarà una llista, ordenada de més a menys puntuació, que s'interromprà quan el nombre de persones que hi estiguen incloses coincidisca amb el nombre de llocs convocats. Esta constituirà la llista definitiva de persones aprovades. Els casos d'empat que es produïsquen es dirimiran de la manera següent: s'atendrà, en primer lloc, la puntuació més alta obtinguda en la fase d'oposició i si persistira l'empat, es dirimirà per la puntuació més alta obtinguda en els diversos apartats del barem del concurs, pel mateix ordre en el qual figuren relacionats. En cas que persistisca l'empat, es resoldrà, en tercer lloc, en favor de la persona amb diversitat funcional i si l'empat es produïx entre estes persones, es triarà qui tinga acreditat un percentatge més elevat de discapacitat. En cas que persistisca l'empat, es dirimirà, en quart lloc, si l'empat fora entre persones de sexe diferent, en favor del sexe que estiga infrarepresentat, dins del col·lectiu de persones que formen part del grup o la categoria professional convocats.  
  
Amb els i les aspirants que no hagen resultat adjudicataris dels llocs convocats, però que hagen superat la prova selectiva, es constituirà una borsa de treball ordinària i prioritària ordenada per la puntuació obtinguda en el procés de selecció, de les recollides en l'apartat TL.57.1.6 de la Resolució, de 27 d'abril de 2022, del conseller d'Hisenda i Model Econòmic, per la qual es dicten instruccions i es disposa la publicació del VI Acord de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a les ofertes d'ocupació pública i les seues convocatòries.  
  
A estes borses es podrà acudir en cas que hi haja vacant o incapacitat temporal, o situació similar.  
9.5. Si en qualsevol moment del procés arriba a coneixement de l'OTS que algun dels i les aspirants no té tots els requisits exigits, o els mèrits al·legats, els haurà de requerir per a acreditar-los. En cas que no s'acrediten en termini, quedarà exclòs del procés, amb la prèvia indicació de les inexactituds o falsedats formulades pel sol·licitant.  
  
10. Formalització del contracte  
Este procés de selecció serà resolt pel gerent de l'IVAM i es publicarà en el tauler d'anuncis de l'IVAM, la pàgina web de l'IVAM, www.ivam.es, i el Diari Oficial de la Generalitat Valenciana.  
  
La convocatòria es podrà declarar deserta si l'òrgan tècnic de selecció considera que cap dels i les aspirants aconseguix la condició d'apte/apta.  
Una vegada conclòs el procés selectiu, l'aspirant que aconseguisca la puntuació més alta serà qui es contracte amb caràcter fix mitjançant contracte de duració indefinida i superació d'un període de prova de dos mesos.  
  
11. Protecció de dades  
D'acord amb el que s'establix per la legislació de protecció de dades, s'informa els i les aspirants que les dades de caràcter personal seran tractades per a gestionar la seua candidatura i així incloure-les en el procés de selecció. A més, amb la formalització de la sol·licitud, s'informa que les dades podran ser cedides a altres administracions en cas que això siga obligatori per disposició legal, i publicades en la web per a garantir la transparència dels resultats, tant de la llista d'admissió com, una vegada finalitzat el procés, de les acceptacions i les exclusions, i l'IVAM s'empara en el seu consentiment en omplir i enviar el formulari i en marcar la casella acceptant la política de privacitat.  
  
L'IVAM no cedirà les seues dades a tercers, excepte per obligació legal.  
Els i les aspirants tenen els drets d'accés, rectificació, supressió, oposició, limitació del tractament i portabilitat respecte de les seues dades de caràcter personal, així com la possibilitat de revocar el seu consentiment, i els podran exercitar remetent un correu electrònic a kpkm@uznu.af.  
  
Temari torn promoció interna  
1. Normativa pròpia de l'IVAM. Llei 1/2018, de 9 de febrer, de la Generalitat, reguladora de l'Institut Valencià d'Art Modern (IVAM). Objecte, fins i funcions de l'IVAM.  
2. Normativa pròpia de l'IVAM. Llei 1/2018, de 9 de febrer, de la Generalitat, reguladora de l'Institut Valencià d'Art Modern (IVAM). Òrgans rectors i organització de l'IVAM.  
3. Llei 9/2003, de 2 d'abril, de la Generalitat, per a la igualtat de dones i hòmens.  
4. Els contractes del sector públic (I). Objecte i àmbit d'aplicació de La Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014. Delimitació dels tipus contractuals. Contractes administratius i contractes privats. Perfecció i forma del contracte. Règim d'invalidesa. Parts del contracte.  
5. Els contractes del sector públic (II). Objecte, preu i quantia del contracte. Garanties exigibles en la contractació del sector públic. Normes generals de la preparació de contractes per les administracions públiques.  
6. Els contractes del sector públic (III). Adjudicació dels contractes de les administracions públiques: normes generals. Efectes, compliment i extinció dels contractes administratius: normes generals. Òrgans de contractació.  
7. Llei 39/2015, d'1 d'octubre, del procediment administratiu comú de les administracions públiques: objecte i àmbit subjectiu d'aplicació.  
  
8. Els interessats en el procediment. L'activitat de les administracions públiques: normes generals d'actuació. Termes i terminis.